இராமாயணத்தில், அயோத்தி அரசரான தசரதருக்கு கோசலை, சுமித்ரா கைகேயி ஆகிய மூன்று மனைவிகள் இருந்தும் அவர்களுக்கு ஆண் குழந்தை இல்லை என்பது பெரும் கவலையாக இருந்தது. அடுத்த பட்டத்திற்கு அரியணையில் அமர்வதற்கு அவர்களுக்கு வாரிசு இல்லாமல் இருந்தது. இதனால் தசரதன் வருந்தினார்.

வசிட்ட முனிவர் அவரிடம் விரும்பிய குழந்தையைப் பெற "புத்திர காமேஸ்டி யாகம்" செய்யச் சொன்னார். அந்த யாகத்தைச் செய்வதற்காக ருசிய சிருங்க முனிவரையும் அழைத்துக் கொள்ளச் சொன்னார். உட னே தசரதர் ருசிய சிருங்க முனிவரை (Rishyasringa) அழைப்பதற்காக அவரது ஆசிரமம் சென்றார். மகரிஷி அந்த யாகத்தை தசரதருடன் இணைந்து அயோத்தியில் (அவதாவின் தலைநகர்) செய்வதற்கு ஒத்துக் கொண்டார். அந்த யாகத்தின் விளைவாக யக்னேஸ்வரன் தோன்றி பாயாசம் நிறைந்த ஒரு கிண்ணத்தைக் கொடுத்து அதனை அவரது மனைவிகளுக்குக் கொடுக்கும்படி தெரிவித்தார். தசரதர் அதில் சரிபாதியளவு பாயசத்தை அவரது மூத்த மனைவி கோசலைக்கும், மற்றொரு சரிபாதியை அவரது இளம் மனைவி கைகேயிக்கும் கொடுத்தார். அவர்கள் இருவரும் அவர்களது பங்கில் பாதியைச் சுமித்ராவுக்குக் கொடுத்தனர். சில நாட்களுக்குப் பிறகு மூன்று அரசிகளும் கருவுற்றனர். சித்திரை மாதத்தின் (இந்து நாட்காட்டியில் இறுதி மாதம்) ஒன்பதாம் நாளில் (நவமி), உச்சிவேளையில் கோசலை ஸ்ரீ இராம பிரானையும், கைகேயி பரதனையும் சுமித்ரா லட்சுமணன் மற்றும் சத்ருகனன் என்ற இரட்டைக் குழந்தைகளையும் பெற்றெடுத்தனர்.

இராம பிரான், விஷ்ணு பகவானின் ஏழாவது அவதாரம் ஆவார். இவ்வுலகில் அதர்மம் தர்மத்தை மீறிச் செல்லும் போது பூமியில் வந்து அவதரித்து அதர்மத்தின் வேர்களைத் தோல்வியுறச் செய்து அனைத்து பக்தர்களையும் காப்பார் என்பதே அவதாரத்தின் அடிப்படை. அவ்வகையில் இராமபிரான், இராவணன் என்ற அரக்கனை அழிப்பதற்காக பூமியில் அவதரித்திருந்தார்.

அயோத்தியில் இராமநவமி
இராமராஜ்யம்
இராமபிரான் அவதரித்த விதம்
பலவித முறைக் கொண்டாட்டங்கள்